**21 iulie 2021**

# Comunicat de presă

**60,71%: rata de promovare înregistrată la examenul național pentru definitivare în învățământ (sesiunea 2021) - înainte de contestații**

**Procentul de promovare din sesiunea 2021** (**medii mai mari sau egale cu 8**), înregistrat în urma desfășurării probei scrise **din cadrul examenului național pentru definitivare în învățământul preuniversitar, in judetul Vaslui, este 60,71**.Rezultatele obținute de candidați au fost publicate astăzi, 21 iulie, ora 10:00, de către Ministerul Educației, pe [site-ul dedicat](definitivat.edu.ro)**.**

**Au fost declarați promovați, înainte de înregistrarea și soluționarea eventualelor contestații, 85 de candidați cu medii între 8 și 10.**Precizăm că pentru a fi declarat promovat, un candidat trebuie să obțină minimum media 8, calculată ca medie ponderată a notelor obținute la toate probele de examen, inclusiv proba scrisă. Nota la proba scrisă are o pondere de 70% în calculul mediei finale, care trebuie să fie de cel puțin 8 (opt) pentru promovarea examenului.

La proba scrisă din această sesiune au fost prezenți 154 de candidați (84,61%). Dintre aceștia, 14 candidați s-au retras si niciun candidat nu a fost eliminat pentru fraudă.

Astfel, din totalul celor **140 de candidaţi cu lucrări evaluate, 85 de candidați au obținut note situate pe segmentul 8 - 10**. Dintre aceștia, 1 candidat au fost notat cu 10 la disciplina educatoare, iar 9 candidați au primit note între 9,50 și 9.99. De asemenea, 55 de candidați au avut note între 5 și 7,99. Cu note sub 5 au încheiat proba 0 candidați.

Conform calendarului aprobat, contestațiile se depun la centrele de examen, astăzi, 21 iulie și joi, 22 iulie. **Rezultatele finale vor fi publicate în centrele de examen și pe**[**definitivat.edu.ro**](https://c/Users/anca.petrache/AppData/Local/Microsoft/Windows/INetCache/Content.Outlook/2WHVTMVZ/definitivat.edu.ro)**, în data de 28 iulie.**

**Cadrele didactice promovate dobândesc dreptul de practică în învățământul preuniversitar, acesta fiind, de altfel, și obiectivul acestui examen național**. Prin dobândirea definitivării în învățământ, un cadru didactic depășește stadiul de debutant și poate intra pe o rută ascendentă de profesionalizare.

Informații suplimentare în dosarul de presă atașat (link edu.ro).

Biroul de presa

Inspectoratul Scolar Judetean Vaslui